Kuvottavaa ilkivaltaa – miehen epäillään ruiskuttaneen ravintolaa ja ruokakauppaa ulostenesteellä säännöllisesti jo vuoden ajan

toimitus

Sinnikäs ulostenesteen ruiskuttaja on piinannut ravintolaa ja elintarvikekauppaa Hyvinkään Kauppalankadulla jo vuodenpäivät. Asiasta on tehty rikosilmoitus tämän vuoden toukokuussa. Poliisi tutkii tapausta vahingontekona.

Yrittäjät asensivat myös valvontakamerat tekijän tunnistamiseksi. Poliisin hallussa olevalta valvontakameratallenteelta näkyy selkeästi epäillyn tekijän kasvot.

Poliisista kerrotaan, että epäiltyä ei ole tunnistettu. Valvontakameratallenteista ja videomateriaalista selviää, että epäilty mies ajaa liikkeiden ohi polkupyörällä ja ruiskuttaa nestemäistä ainetta liiketilojen ikkunoihin ja eteiseen ruiskupullosta. Yrittäjien mukaan kyseessä on mahdollisesti ulostenestettä. Piinaaja on toistanut tekoa viikoittain noin vuoden ajan, joten se vaikuttaa järjestelmälliseltä kiusanteolta.